
Hanke "Narva linna ametlike teadete avaldamine kohalikus ajalehes 2022. aastal"
tulemuste kinnitamine ja ametlike teadete avaldamise koha määramine

1. ASJAOLUD JA MENETLUSE KÄIK 
Narva Linnavalitsus võttis 02.03.2022.a vastu korralduse nr 180-k, mille alusel Narva Linnakantselei korraldas hanke „Narva linna ametlike teadete avaldamine kohalikus ajalehes 2022. aastal“ ehk küsis 11.03.2022 hinnapakkumusi Narva linnas levitamisega kolmelt ajalehtedelt: „Gorod“, "Narvskaja Gazeta" ja „Narvskii Rabotsii“. Narva Linnavalitsuse ametlike teadetena käsitletakse informatsiooni, mille avaldamise kohustus kohalikule omavalitsusele tuleneb riigi õigusaktidest ja Narva linna õigusaktidest. Hinnapäringuga paluti pakkujatelt teadete avaldamiseks esitada pakkumus 1/4, 1/6, 1/8 ja 1/12 proportsionaalselt A4 lehekülje osas.
Avaldamise tingimusteks olid määratud nõuded, et ajaleht peab ilmuma regulaarselt ning vähemalt kaks korda kuus. Ametlikke teateid tellitakse vastavalt vajadusele. Samuti kui ajalehes avaldatakse Narva linna ametlike teateid, siis täitja peab  andma tasuta 20 eksemplari Narva Linnavalitsuse infolauda aadressil Peetri plats 5, Narva.
Edukaks tunnistamise tingimuseks on madalaima koguhinnaga pakkumus.

Pakkumuste esitamise tähtajaks 21.03.2022 laekus kaks pakkumust: Narvskaja Gazeta (UÜ PROSPEKT-MEDIA, rg-kood 10579314) ja Narvskii Rabotsii (OÜ Amtek Par, rg-kood 12586910).  
Linnavalitsuse korraldusega nr 180-k moodustatud hanke komisjon viis läbi menetluse, mille tulemused on protokollitud. Hinnapakkumiste läbivaatamise ja pakkumuse edukaks tunnistamise protokolliga komisjon otsustas tunnistada edukaks Narvskaja Gazeta (UÜ PROSPEKT-MEDIA, rg-kood 10579314) poolt esitatud pakkumus maksumusega 108,54 eurot (maksumus käibemaksuga 130,25 eurot), kui madalaima koguhinnaga pakkumus.
2. ÕIGUSLIKUD ALUSED 
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
3. OTSUS

3.1.   Kinnitada hanke „Narva linna ametlike teadete avaldamine kohalikus ajalehes 2022. aastal“ tulemused ja tunnistada edukaks Narvskaja Gazeta (UÜ PROSPEKT-MEDIA, rg-kood 10579314) pakkumus maksumusega 108,54 eurot (maksumus käibemaksuga 130,25 eurot), kui madalaima koguhinnaga pakkumus.
3.2.   Määrata ajaleht Narvskaja Gazeta Narva linna ametlike teadete avaldamise kohaks perioodil

1. aprill 2022. a - 31. detsember 2022. a.
4. RAKENDUSSÄTTED 

4.1. Narva Linnakantseleil teha korraldus pakkujatele teatavaks.
4.2. Narva Linnakantseleil sõlmida leping edukaks tunnistatud pakkujaga.
4.3. Korraldus jõustub seadusega sätestatud korras.
4.4. Korraldust on võimalik vaidlustada haldusmenetluse seaduses sätestatud korras esitades vaide Narva Linnavalitsusele või halduskohtumenetluse seadustikus sätestatud korras esitades kaebuse Tartu Halduskohtule 30 päeva jooksul arvates korralduse teadasaamise päevast.

